# Intel RealSense

Intel RealSense és una gamma de càmeres de profunditat i tecnologies de percepció 3D desenvolupades per l'empresa Intel.
Les càmeres de profunditat Intel RealSense ofereixen imatges digitals i mapes de profunditat mitjançant diferents sensors i principis de mesura. Per exemple, les sèries R200 i D400 funcionen amb càmeres estereoscòpiques i projectors d'infrarojos. Els models F200, SR300 i SR305 mesuren distància mitjançant un sistema de llum infraroja estructurada, codificada temporalment. Un dels sistemes més recents, el model L515, empra tecnologia lidar. A més a més, diferents models disposen d'unitats de mesura inercial. El cost d'una càmera de profunditat Intel RealSense sol oscil·lar entre els 100 i els 400 dòlars, depenent del model.
Intel va anunciar per primer cop el desenvolupament de càmeres de profunditat el 2013, després de l'èxit de Kinect. Un any més tard aquests productes es van agrupar sota la denominació Intel RealSense i el 2015 es va formar una divisió especialitzada en càmeres de profunditat. Aquell mateix any, amb el llançament del model R200 i paquets de programari per a desenvolupadors, les càmeres Intel RealSense es van popularitzar en diferents aplicacions de robòtica, drons, realitat virtual o augmentada.
L'estiu del 2021 Intel va anunciar la dissolució de la divisió RealSense i la interrupció en el desenvolupament de totes les sèries de càmeres excepte la D400, els models estereoscòpics. Segons l'empresa, la sèrie D400 es continuaria venent i desenvolupant, però s'aturaria la comercialització dels sistemes lidar, de seguiment i de reconeixement facial. Aquesta decisió es va prendre a causa d'una crisi en el negoci principal d'Intel, la fabricació de xips i processadors, i també a causa del poc volum de vendes de les càmeres Intel RealSense.

## Referències

* ↑ Cootmans, Lazlo «Motion Tracking Cameras: a Brief History». PreviewLabs, 19-01-2021 [Consulta: 8 maig 2021].
* ↑ Liu et al., 2020, p. 230.
* 1 2 Rosin et al., 2019, p. 316.
* ↑ Zanuttigh, 2016, p. 67.
* ↑ Liu et al., 2020, p. 220.
* ↑ Cameron, Alan «Two little eyes that can see and navigate». GPS World magazine, 07-06-2019 [Consulta: 9 maig 2021].
* ↑ Carey, Gabe «After three years of neglect, Intel's RealSense is finally worth your attention». Digital Trends, 24-01-2016 [Consulta: 8 maig 2021].
* ↑ Keselman, Leonid; Woodfill, John Iselin; Grunnet-Jepsen, Anders; Bhowmik, Achintya «Intel RealSense Stereoscopic Depth Cameras». IEEE Conference on Computer Vision and Pattern Recognition (CVPR), 2017, p. 1-10 [Consulta: 9 maig 2021].
* ↑ Ackerman, Evan «Intel Will Keep Selling RealSense Stereo Cameras». IEEE Spectrum, 19-08-2021 [Consulta: 30 agost 2021].
* ↑ Martin, Dylan «Intel Says It's 'Winding Down' RealSense Camera Business». CRN, 17-08-2021 [Consulta: 18 agost 2021].
* ↑ Crowe, Steve «Intel RealSense camera business being shut down». The robot report, 17-08-2021 [Consulta: 18 agost 2021].
* ↑ Riley, Duncan «Intel shutting down RealSense division to focus on core chip business». SiliconANGLE, 17-08-2021 [Consulta: 18 agost 2021].

## Bibliografia

* Liu, Yonghuai; Pears, Nick; Rosin, Paul L.; Patrik, Huber. 3D Imaging, Analysis and Applications. 2a edició. Suïssa: Springer, 2020, p. 736. ISBN 978-3-030-44069-5 [Consulta: 8 maig 2021].
* Rosin, Paul L.; Lai, Yu-Kun; Shao, Ling; Liu, Yonghuai. RGB-D Image Analysis and Processing. Suïssa: Springer, 2019, p. 524 (Advances in Computer Vision and Pattern Recognition). ISBN 978-3-030-28602-6 [Consulta: 8 maig 2021].
* Zanuttigh, Pietro; Marin, Giulio; Dal Mutto, Carlo; Dominio, Fabio; Minto, Ludovico; Maria Cortelazzo, Guido. Time-of-flight and structured light depth cameras. Technology and applications. Suïssa: Springer, 2016, p. 355. ISBN 978-3-319-30971-2 [Consulta: 8 maig 2021].

## Enllaços externs

* Pàgina web oficial de Intel RealSense: https://www.intelrealsense.com/ (anglès)